Kajuitraad met 'n karakter - Andrew Lucas • Inkswaard
Dis 'n hartseer dag vandag. Met hierdie kajuitraad met 'n karakter sluit ek my werk aan Giddy se storie af en ek gaan die karakters baie mis. Maar, soos Doyle verlede week voorgestel het, moet ek maar net nog 'n storie oor hulle skryf.
Vandag se onderhoud is bietjie anders as die vorige drie. Andrew is nie 'n man wat daarvan hou om te praat nie, en hy het my mooi gevra dat ek maar liewer vir hom 'n brief moet skryf. En omdat hy 'n gawe ou is het ek maar ja gesê. (En ook omdat ek graag wil hê julle moet wonder hoekom hy nie van praat hou nie en nog meer lus voel om die Giddystorie te lees. Sneaky hobbitses, né?)
Nou, ek weet ek het julle al voorheen gevra, maar ondersteun asseblief ons wêreldrekordpoging (by hierdie skakel). Die vrystellingsdatum is vasgestel vir die 30ste September, en om die drukkostes te dek kort die uitgewer ten minste 'n 1000 voorafbestellings (pre-orders). Dit is 'n klein (Suid-Afrikaanse!) uitgewery, so ondersteun hulle asseblief!